Bu medal Vadim Menkov g‘alabasidan 13 yil o‘tgach qo‘lga kiritildi. Foto: ICF Germaniyada o‘tayotgan baydarka va kanoeda eshkak eshish bo‘yicha jahon chempionatida o‘zbekistonlik Artur Guliyev oltin medalni qo‘lga kiritdi. Sportchi 200 metr masofa poygasida eng yaxshi - 38,729 soniya natijani qayd etib chempionlikka erishdi. So‘nggi bor O‘zbekiston ushbu sport turi bo‘yicha jahon chempionatida 13 yil oldin medalga ega bo‘lgandi: Vadim Menkov 2010 yilgi dunyo birinchiligida shohsupaning eng yuqori pog‘onasiga ko‘tarilgan edi. Ikkinchi o‘rinni ispaniyalik Xoan Moreno (38,769), uchinchi o‘rinni polshalik Aleksey Kolyadix (39,046) qo‘lga kiritdi.